
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. szeptember 18-án tartandó munkaterv szerinti ülésére

7. napirendhez

Tárgy: Az Oktatási, Művelődési és Sportbizottság éves beszámolója
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) rendelet 43. § (12) bekezdése alapján a bizottságok rendszeresen beszámolnak munkájukról.

Jelen előterjesztés keretén belül kérem az Oktatási, Művelődési és Sportbizottság beszámolójának szíves megtárgyalását és elfogadását.

…/2013. (IX. 18.) ÖKT határozati javaslat

Sülysáp Nagyközség Önkormányzatának Képviselő-testülete az SZMSZ 43. § (12) bekezdése szerint Oktatási, Művelődési és Sportbizottság előző évi munkájáról szóló beszámolóját elfogadja.
Határidő: azonnal

Felelős: a bizottság elnöke

Sülysáp, 2013. szeptember 11.


Katus Norbert s.k.


elnök

Láttam!

Sülysáp, 2013. szeptember 12.

Tóth Krisztina s.k.

jegyző

1. SZÁMÚ MELLÉKLET

Beszámoló 

az OMSB 2012. szeptember – 2013. augusztus közötti munkájáról

Tisztelt Képviselő-testület! 

Alábbi beszámolómban áttekintem az Oktatási, Művelődési és Sportbizottság 2012 szeptemberétől 2013 augusztusáig terjedő munkáját.

Bizottságunk ülésein minden tagunk rendszeresen megjelent, döntéseink általában egyhangúlag történtek. Összesen 10 ülést tartottunk.

A bizottság minden tagjának (Pálinkásné Petik Éva alelnök, dr. Gebauer Béláné, Németh Jánosné, Szabó Miklós) tisztelettel köszönöm meg az újabb egy éves lelkiismeretes munkát.

Külön kiemelem, hogy tagjaink rendszeresen részt vesznek a település programjain, sőt egyéb, nem sülysápi programokat is rendszeresen látogatunk tapasztalatszerzés céljából.

A bizottsági üléseken rendszeres vendégünk volt Tarnavölgyi László a WAMKK igazgatója, akivel - az elmúlt években kialakult, jól működő rendszerben – együtt tervezzük a város kulturális programjait. Folyamatosan figyelemmel kísértük az intézményeket vagy a kulturális területet érintő pályázatokat, folyamatokat, beruházásokat.

A fontosabb döntésekről:

2012. szeptember 20.

· Az OMSB éves munkájáról szóló beszámoló tárgyalása, elfogadása.

2012. október 15.
· A Móra Ferenc Általános Iskola és a Szent István Általános Iskola 2012/13-mas tantárgyfelosztásának jóváhagyása.

· A Sülysápi Hírforrás szerkesztőbizottságának beszámolójának tárgyalása, elfogadása. Javasoltuk, hogy az ingyenes megjelenési formát az önkormányzat a lehetőségek figyelembe vételével tartsa meg a jövőben is.

2012. november 12.

· Az önkormányzat 2013. évi belső ellenőrzési tervének tárgyalása, jóváhagyása.

· A képviselő-testület 2013. évi munkatervének tárgyalása, elfogadása.

· Az Oktatási, Művelődési és Sportbizottság javasolta a Képviselő-testületnek, hogy az NKA Vizuális Kollégiumának pályázatára egy, az 1956-os forradalom és szabadságharc emlékére készített alkotás elkészítésére nyújtson be pályázatot.

2012. december 17.

· A helyi köznevelési intézmények alapító okiratainak felülvizsgálatát elvégeztük (törvényi kötelezettség alapján).

· A könyvtári átszervezés miatti Móra Ferenc Általános iskolai SZMSZ módosításának elfogadása.

· A továbbtanulási-pályaválasztási tanácsadásra kötött együttműködési megállapodást felülvizsgáltuk, és kiegészítő javaslataink elfogadásáig annak elfogadását nem javasoltuk a képviselő-testületnek.

· A Polgármesteri Hivatal 2012. évi munkájáról szóló beszámoló tárgyalása, elfogadásra javasolása.

· Az OMSB 2013. évi munkatervének kialakítása, elfogadása.

· A közoktatási intézmények átszervezéséből adódó feladatok, lehetőségek megtárgyalása.

2013. január 14.

· Megtárgyaltuk és elfogadásra javasoltuk Sülysáp 2013-as rendezvénynaptárát a WAMKK előterjesztése alapján.

· Erre az ülésre meghívtuk a helyi civil szervezetek képviselőit is, akikkel a szervezeteiket érintő ügyek mellett az éves programtervet is megvitattuk, egyben kértük őket a kiemelt települési rendezvényeken való összehangolt részvételre. Ennek pozitív eredménye jól látszott a júniusi kastélykerti gyereknapon és az augusztusi városavató ünnepségen.

2013. február 11.

· A bizottság tárgyalta és elfogadásra javasolta a Wass Albert Művelődési Központ 2012. évi munkájáról szóló beszámolót.

· Megtárgyaltuk és jóváhagytuk a művelődési központ 2013. évi munkatervét.

· Megtárgyaltuk a 2013-as költségvetés tervezetét, és javasoltuk, hogy a képviselő-testület emelje meg 1 millió forinttal a WAMKK költségvetését, elsősorban a művelődési központ és a helytörténeti gyűjtemény legszükségesebb állagmegóvási és felújítási munkáinak a fedezésére. A testület megalapozottnak látta, és elfogadta a javaslatunkat.

· Megtárgyaltuk a helyi civil szervezetek támogatására létrehozott pályázat pályázati kiírását.

· Beszámoltam az Ahogyan nagyszüleink látták c. helytörténeti képeskönyv elkészítéséhez kapcsolódó munkákról, a bemutató tervezett időpontjáról.

2013. március 11.

· Javasoltuk a képviselő-testületnek, hogy 1./
járuljon hozzá ahhoz, hogy a Sülysápi Községi Sportkör a Dózsa György úti, illetve a Malom utcai sportpályán a Magyar Labdarúgó Szövetség Sporttelephely felújítási programja keretében pályázatot nyújtson be és fejlesztést hajtson végre.

· Az OMSB által korábban összeállított helyi tanösvény koncepció alapján megtárgyaltuk, hogy milyen helyi túraútvonalakat és tanösvényeket lehetne kialakítani Sülysápon. Meghívott vendégünk Antalicz Csaba volt, akivel több hasonló projektben működtünk már együtt. Megállapodtunk, hogy elkészítjük a lehetséges projektek tartalmi elemeit, majd pályázati lehetőségeket kihasználva törekszünk a minél hamarabbi fizikai megvalósításra.

2013. április 8.

· A 2012. évi belső ellenőrzési jelentés megtárgyalása és elfogadása. 4 vizsgálati pont volt, 3 az oktatási intézményekhez kapcsolódott a negyedik az önkormányzati tulajdonú cégek gazdálkodásának ellenőrzése. Kisebb megjegyzésekkel elfogadásra javasoltuk a képviselő-testületnek.

· A civil szervezetek 2013. évi támogatásának meghatározása a beérkezett pályázatok alapján. Korábbi munkánkhoz hasonlóan idén is törekedtünk a lehetős legtöbb, a település számára fontos szempontok érvényesítésére. Célunk az volt, hogy a megszabott pénzügyi keretek között úgy osszuk el a támogatásokat, hogy a támogatott civil közösségen keresztül minél inkább a Sülysáp számára valóban hasznos, értékteremtő és közösségi események valósulhassanak meg.

2013. május 21.

· Javasoltuk a képviselő-testületnek, hogy a gyermekjóléti és gyermekvédelmi feladatok 2012. évi ellátásáról szóló beszámolót fogadja el.

· A Sülysápi Rendőrőrs 2012. évi munkájáról szóló beszámolót megtárgyaltuk, és elfogadásra javasoltuk.

· Beszámoltam az aktuális Leader pályázatról, valamint tárgyaltunk a júniusi kastélykerti gyereknap programjáról.

2013. június 17.

· A Csicsergő Napköziotthonos Óvoda vezetőjének - 2013. augusztus 1-től 2018. július 31-ig tartó határozott időre - Bálint Sándornét javasoltuk kinevezni a képviselő-testület felé.

· Megtárgyaltuk a köznevelési intézmények elmúlt nevelési, illetve tanévről szóló beszámolóit, és elfogadásra javasoltuk.

· Az óvodai csoportok létszámának meghatározásában részt vettünk, javaslatunkat a képviselő-testület jóváhagyta.

· Bizottságunk javasolta a Képviselő-testületnek, hogy a Tápió-vidéki Többcélú Kistérségi Társulásra vonatkozó társulási megállapodást 2013. december 31-ei hatállyal mondja fel.

· Megtárgyaltuk és elfogadásra javasoltuk a polgármester elmúlt egy évi munkájáról szóló beszámolót. 

· A képviselő-testület 2013. évi munkatervét felülvizsgáltuk, a módosított munkatervet elfogadásra javasoltuk.

Kérem a Képviselő-testületet, hogy az Oktatási, Művelődési és Sportbizottság 2012. szeptember és 2013. augusztus közötti munkájáról szóló beszámolóját fogadja el!

Sülysáp, 2013. szeptember 11.

Katus Norbert

Az OMSB elnöke

